ཕྱི་ལོ་༢༠༡༨ཟླ་༩ཚེས་༢༨ཉིན་བོད་ཀྱི་དཔེ་མཛོད་ཁང་ནས་གོ་སྒྲིག་ཞུས་པའི་ཟླ་གསུམ་རྩོམ་སྒྱུར་ཟབ་སྦྱོང་ཐེངས་བཅུ་གསུམ་པའི་མཇུག་སྡོམ་མཛད་སྒོའི་སྐབས།དྷ་ས་བོད་ཀྱི་དཔེ་མཛོད་ཁང་ནས་༢༠༡༨ལོར་ཟླ་གསུམ་གྱི་རིང་གི་རྩོམ་སྒྱུར་ཟབ་སྦྱོང་མཇུག་སྡོམ་མཛད་སྒོའི་སྐབས་སུ།སྐུ་མགྲོན་གཙོ་བོ་བོད་ཀྱི་སྲིད་བྱུས་ཉམས་ཞིབ་ཁང་གི་དབུ་འཛིན་སྐུ་ངོ་ཐུབ་བསྟན་བསམ་འཕེལ་ལགས་དང་འདི་གའི་དྲུང་ཆེ་ལགས།དེ་བཞིན་དགེ་རྒན་རྣམས་དང་སློབ་ཕྲུག་ལྷན་འཛོམས་བཅས་མཛད་སྒོ་འདི་དགའ་དགའ་སྤྲོ་སྤྲོའི་ངང་མཇུག་གྲུབ།ཟབ་སྦྱོང་འདི་ནི་རྩོམ་སྒྱུར་ཟབ་སྦྱོང་ཐེངས་བཅུ་གསུམ་པ་དེ་ཡིན།འདི་ལོའི་ཟླ་གསུམ་རྩོམ་སྒྱུར་ཟབ་སྦྱོང་ཐེངས་བཅུ་གསུམ་པའི་དགེ་སློབ་ལྷན་དུ་བསྒྲོན་པའི་པར།སྐུ་མགྲོན་གཙོ་བོ་བོད་ཀྱི་སྲིད་བྱུས་ཉམས་ཞིབ་ཁང་གི་དབུ་འཛིན་སྐུ་ངོ་ཐུབ་བསྟན་བསམ་འཕེལ་མཆོག་གིས་སྣང་གསལ་སྒྲོན་མེ་ཞལ་ཕྱེ་གནང་བཞིན་པ།མཇུག་སྡོམ་མཛད་སྒོའི་སྐབས་དགེ་སློབ་ལྷན་འཛོམས་ཀྱིས་ཁ་ཏོན་འདོན་བཞིན་པ།སློབ་ཕྲུག་ཚོའི་ངོས་ནས་རང་ཉིད་ཀྱི་མྱོང་ཚོར་དང་བསམ་ཚུལ་བརྗེ་ལེན་བྱེད་བཞིན་པ།རྩོམ་སྒྱུར་ཟབ་སྦྱོང་གི་སློབ་ཕྲུག་ཁག་གཅིག་ལ་བཅར་འདྲི་ཞུ་བ།